นาทีระทึก วันสิ้นโลก

นาทีระทึก วันสิ้นโลก () เป็นภาพยนตร์อเมริกันแนวระทึกขวัญและภัยพิบัติวันสิ้นโลก ปี ค.ศ. 2020 กำกับโดย ริค โรมัน วาฟ และเขียนบทโดยคริส สปาร์ลิง ภาพยนตร์เรื่องนี้นำแสดงโดย เจอราร์ด บัตเลอร์ (ซึ่งเป็นผู้อำนวยการสร้างด้วย) , โมเรนา บัคคาริน, โรเจอร์ เดล ฟลอยด์, สก็อตต์ เกล็นน์, เดวิด เดนแมนและโฮป เดวิส โดยเล่าเรื่องราวของครอบครัวหนึ่งที่ต้องต่อสู้เพื่อเอาชีวิตรอดจากดาวหาง ที่กำลังจะทำลายล้างโลก ขณะที่ผู้คนรอบข้างต่างก็สิ้นหวังมากขึ้นเรื่อย ๆ ในการเอาชีวิตรอด

เดิมทีภาพยนตร์เรื่องนี้มีกำหนดฉายในโรงภาพยนตร์ในสหรัฐอเมริกา แต่ถูกเลื่อนออกไปหลายครั้งเนื่องจากการระบาดของโควิด-19 ภาพยนตร์เรื่องนี้ได้รับการเผยแพร่ในประเทศโดย เอสทีเอ็กซ์ฟิล์มส์ ผ่านทางวิดีโอออนดีมานด์ เมื่อวันที่ 18 ธันวาคม ค.ศ. 2020 จากนั้นออกฉายทางแพลตฟอร์มสตีมมิ่งเอชบีโอแม็กซ์และแอมะซอนไพรม์วิดีโอ นอกจากนี้ยังเข้าฉายในโรงภาพยนตร์ในประเทศอื่นๆ โดยเริ่มจากเบลเยียมเมื่อวันที่ 29 กรกฎาคม ค.ศ. 2020 ภาพยนตร์เรื่องนี้ได้รับการวิจารณ์ในเชิงบวกโดยทั่วไป ทำรายได้ทั่วโลก 52.3 ล้านดอลลาร์สหรัฐ โดยมีงบประมาณการผลิต 35 ล้านดอลลาร์สหรัฐ และมีภาคต่อคือ ฝ่าชะตา โลกาวินาศ (Greenland 2: Migration) ออกฉายเมื่อวันที่ 9 มกราคม ค.ศ. 2026

 เนื้อเรื่อง 
จอห์น แกริตี วิศวกรโครงสร้าง อาศัยอยู่ที่แอตแลนตา กับอัลลิสัน ภรรยาที่แยกกันอยู่ และเนธานลูกชายซึ่งป่วยเป็นโรคเบาหวาน ขณะกำลังเดินทางกลับบ้านเพื่อเพื่อกลับไปรับชมการเฉียดผ่านโลกของวัตถุระหว่างดาวฤกษ์ ซึ่งเป็นดาวหางที่เพิ่งค้นพบใหม่มีชื่อเล่นว่า "คลาร์ก" ร่วมกับครอบครัวและเพื่อนบ้านของเขา

ระหว่างแวะซูเปอร์มาร์เก็ต จอห์นได้รับข้อความอัตโนมัติจากกระทรวงความมั่นคงแห่งมาตุภูมิ แจ้งว่าเขาและครอบครัวได้รับการคัดเลือกให้เข้ารับการอพยพไปยังศูนย์หลบภัยฉุกเฉิน เขากลับถึงบ้านในขณะที่มีการถ่ายทอดสดเหตุการณ์เศษชิ้นส่วนของดาวหางพุ่งเข้าสู่ชั้นบรรยากาศโลก เดิมคาดว่าจะตกลงในมหาสมุทรใกล้เบอร์มิวดา แต่เศษดาวหางกลับพุ่งชนเมืองแทมปา ทำให้เมืองและพื้นที่ส่วนใหญ่ของรัฐฟลอริดาถูกทำลายจนสิ้นซาก ไม่นานหลังจากนั้น จอห์นได้รับคำสั่งให้เดินทางไปยังฐานทัพอากาศร็อบบินส์เพื่อขึ้นเครื่องบินอพยพ เนื่องจากดาวหางคลาร์กกำลังพุ่งชนโลกโดยตรง และการชนจะทำให้เกิดหายนะระดับล้างเผ่าพันธุ์ภายในสองวัน จอห์น อัลลิสัน และเนธานจึงเก็บข้าวของและออกเดินทาง

ระหว่างทางไปฐานทัพ การจราจรติดขัดอย่างหนัก ครอบครัวแกริตีจึงทิ้งรถและเดินเท้าต่อ แต่อินซูลินของเนธานได้ตกลงในรถโดยไม่ได้ตั้งใจ เมื่อถึงฐานทัพ จอห์นจึงย้อนกลับไปเอายา ขณะเดียวกัน เจ้าหน้าที่ตรวจพบอาการป่วยของเนธาน ทำให้เขาไม่ผ่านเกณฑ์การอพยพ อัลลิสันจึงอยู่กับเนธาน จอห์นกลับมาถึงและขึ้นเครื่องบินแล้ว แต่เมื่อรู้ว่าภรรยาและลูกไม่ผ่านเกณฑ์การอพยพ เขาจึงกระโดดลงจากเครื่อง

ขณะที่จอห์นกำลังจะออกจากฐานทัพ ฝูงชนที่ที่ตื่นตระหนกบุกเข้ามา เกิดเหตุยิงปะทะและไฟไหม้จนเครื่องบินอพยพหลายลำถูกทำลาย เมื่อกลับไปที่รถจอห์นพบจดหมายของอัลลิสันที่บอกว่าพวกเขากำลังจะไปบ้านพ่อของเธอที่เลกซิงตัน หลังจากได้รับอุปกรณ์ทางการแพทย์แล้ว อัลลิสันและเนธานก็ขอติดรถไปกับราล์ฟและจูดี เวนโต แต่ราล์ฟกลับลักพาตัวเนธานเพื่อใช้สายรัดข้อมือสิทธิ์อพยพขึ้นเครื่องบิน

จอห์นขอติดรถบรรทุกคันหนึ่งที่เต็มไปด้วยผู้คนกำลังมุ่งหน้าไปแคนาดา โดยจะลงที่เมืองเล็กซิงตัน ผู้โดยสารคนหนึ่งชื่อคอลินบอกเขาว่าพวกเขากำลังมุ่งหน้าไปยังออสโกด รัฐออนแทรีโอ ซึ่งเป็นที่ที่มีเครื่องบินส่วนตัวบินไปยังกรีนแลนด์ สถานที่ซึ่งเชื่อว่าเป็นศูนย์อพยพทางทหาร ชายอีกคนหนึ่งพยายามแย่งสายรัดข้อมือของจอห์น ทำให้รถบรรทุกประสบอุบัติเหตุและคอลินเสียชีวิต และะจอห์นจำเป็นต้องฆ่าชายคนนั้นเพื่อป้องกันตัว

ที่ฐานทัพอากาศอีกแห่ง คู่สามีภรรยาเวนโตพยายามแอบอ้างว่าเป็นพ่อแม่ของเนธาน แต่ถูกจับกุมเมื่อเนธานเปิดเผยว่าเนธานไม่ใช่ลูกของพวกเขา อัลลิสันและนาธานได้กลับมาพบกันอีกครั้งที่ค่าย ฟีมา ใกล้เมืองนอกซ์วิลล์

เช้าวันถัดมา จอห์นได้รู้ว่าเศษชิ้นส่วนที่ใหญ่ที่สุดจะชนโลกในอีกประมาณ 24 ชั่วโมง เขาจึงขโมยรถและขับไปที่บ้านของเดล พ่อตาของเขา และเนธานกับอัลลิสันก็มาถึงในเวลาไม่นานหลังจากนั้น ทั้งครอบครัวได้รับรู้ถึงศูนย์บังเกอร์ใต้ดินใกล้ฐานทัพอากาศทูเลในกรีนแลนด์ ซึ่งยืนยันว่านั่นคือปลายทางของผู้อพยพจะถูกส่งไป เดลเลือกที่จะอยู่ต่อและกล่าวอำลาครอบครัวของลูกสาว

จอห์น อัลลิสัน และเนธาน ออกเดินทางต่อด้วยรถของเดล ระหว่างทางไปออสโกด วิทยุรายงานว่าเศษดาวหางคลาร์กซึ่งมีขนาดกว้าง  จะพุ่งชนยุโรปตะวันตก ละทำลายล้างพื้นที่ทั้งหมด พวกเขามาถึงสนามบินออสโกดทันเวลาพอดีที่จะขึ้นเครื่องบินเที่ยวสุดท้าย ขณะที่พวกเขาใกล้ถึงกรีนแลนด์ เครื่องบินถูกแรงกระแทกจากเศษดาวหาง ทำให้เครื่องบินต้องลงจอดฉุกเฉิน ครอบครัวแกริตีและผู้โดยสารคนอื่นๆ โบกมือเรียกรถบรรทุกทหารและเข้าไปในบังเกอร์หลบภัย ในขณะที่เศษชิ้นส่วนที่ใหญ่ที่สุดพุ่งเข้าสู่ชั้นบรรยากาศและพุ่งชนโลก ทำลายล้างอารยธรรมมนุษย์และโลกทั้งใบ

9 เดือนต่อมา บังเกอร์ได้ติดต่อสื่อสารทางวิทยุกับผู้รอดชีวิตอื่นๆ ทั่วโลกได้ ครอบครัวแกริตีและผู้ที่อพยพคนอื่นๆ ออกจากที่หลบภัย เมื่อได้รับรายงานยืนยันว่าชั้นบรรยากาศเริ่มฟื้นตัว เปิดโอกาสให้มนุษยชาติเริ่มสร้างโลกขึ้นใหม่อีกครั้ง

 รายชื่อนักแสดง 

 ภาคต่อ 
ในเดือนมิถุนายน ค.ศ. 2021 มีการประกาศว่าภาคต่อในชื่อ ฝ่าชะตา โลกาวินาศ (Greenland 2: Migration) กำลังอยู่ในระหว่างการพัฒนา และมีรายงานว่าเนื้อเรื่องจะมุ่งเน้นไปที่การเดินทางของครอบครัวแกริตีผ่านดินแดนยุโรปที่กลายเป็นทุ่งรกร้างปกคลุมด้วยน้ำแข็ง เพื่อค้นหาที่อยู่อาศัยแห่งใหม่ ในเดือนถัดมา เอสทีเอ็กซ์ ได้รับสิทธิ์จัดจำหน่ายภาพยนตร์ทั่วโลกในงานเทศกาลภาพยนตร์เมืองคานส์ ปี 2021 ด้วยมูลค่า 75 ล้านดอลลาร์สหรัฐ และตกลงให้ภาพยนตร์ภาคต่อนี้มีงบประมาณการสร้าง 65 ล้านดอลลาร์สหรัฐ ในเดือนเมษายน ค.ศ. 2024 มีการประกาศว่าการถ่ายทำมีกำหนดเริ่มขึ้นในสหราชอาณาจักรภายในเดือนเดียวกัน

 อ้างอิง 

 แหล่งข้อมูลอื่น 


หมวดหมู่:ภาพยนตร์อเมริกันที่ออกฉายในปี พ.ศ. 2563
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ที่มีฉากในสหรัฐ
หมวดหมู่:ภาพยนตร์ที่มีฉากในรัฐนิวยอร์ก
หมวดหมู่:ภาพยนตร์ที่มีฉากในรัฐเคนทักกี
หมวดหมู่:ภาพยนตร์ที่มีฉากในประเทศแคนาดา
หมวดหมู่:ภาพยนตร์เกี่ยวกับครอบครัว
หมวดหมู่:ภาพยนตร์ที่ถ่ายทำในแอตแลนตา
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์บันเทิงคดีพยากรณ์
หมวดหมู่:แม่แบบวันที่ฉายภาพยนตร์ที่มีวันฉาย 1 วัน
หมวดหมู่:ภาพยนตร์ที่ออกฉายในปี พ.ศ. 2563
หมวดหมู่:หน้าที่มีการแปลที่ยังไม่ได้ตรวจทาน